شەفەق نيوز/ مەزەنە کریاگە هەرێم کوردستان بکەفێدە وەر شەپۆل وارانیگ لە گشت شار و ناوچەیلی لە دۊیادۊیای ئی مانگە.
وەڕیەوبەرایەتی کەشوهەوا و رەوانگەی زەۊیلەرزە لە هەرێم کوردستان، راپۆرتیگ بڵاو کرد ک لە رووژەیل ٢٩ و ٣٠ و ٣١ لە مانگ تەشرین یەکەم شەپۆلیگ واران و ئەور و تریشقە گشت هەرێم کوردستان گرێدەو، لە کاریگەری کەشوهەوای دەریای ناوەڕاس و سوور.
وەگورەی راپۆرتەگە، ناوچەیل سنووری لە پارێزگایل سلێمانی و هەڵەبجە زیاتر کەفنە وەر شەپۆلەگە، وەگەرد کاریگەربۊین گشت ناوچە و شارەیل هەرێم کوردستان.
راپۆرتەگە وتیش؛ وارانەگە خەسترەو بوود و جاروباریش وەشیوەی هەوا و گرموهڕ بوود. 
مەزەنەس ک وەشیوەی گشتی شەپۆلەگە لە رووژ جمعە ٢٩/١٠/٢٠٢١ دەسوەپی بکەێد، وەتایبەت لە مەوقەی ئیواران، ٢ تا رووژ دووشەممە وەردەوام بوود.
